Mamlakat fuqarolarida qaysi rusumdagi avtomobillar soni ko‘p ekani haqida ma’lumot berildi. Davlat statistika qo‘mitasi tegishli xabar bilan chiqdi. Foto: UzAuto Motors Qo‘mita ma’lumotlariga ko‘ra, 2022 yilning 1 yanvar holatiga O‘zbekistonda jismoniy shaxslarga tegishli bo‘lgan eng ommalashgan yengil avtomobillar soni bo‘yicha “Nexia” yetakchilik qilmoqda - 687 164 dona. Ushbu ko‘rsatkich qolgan avtomobillar kesimida quyidagicha ko‘rinishga ega: “Damas” - 478 270 dona;   “Lacetti” - 334 334 dona;   “Cobalt” - 331 728 dona;   “Matiz” - 296 442 dona;   “Spark” - 281 811 dona. Bundan oldin O‘zbekistonga eng ko‘p yengil avtomobil Xitoydan olib kelingani xabar berilgandi. 2022 yilning yanvar-fevral oylarida O‘zbekiston yengil avtomobillarni eng ko‘p import qilgan davlatlar orasida Xitoy yetakchilik qilmoqda – 3 436 ta avtomobil.